
‘సువర్ణసుందరి’ కి షష్టిపూర్తితెలుగు సినిమా స్వర్ణయుగం చవిచూసిన రోజుల్లో ఉత్తమ చిత్రాలను నిర్మించిన సంస్థల్లో ‘అంజలీ పిక్చర్స్’ ఒకటి.  ఆ రోజుల్లో నాయికగా సూపర్స్టార్డమ్ను చవి చూసిన అంజలీదేవి ఆమె భర్త, సంగీత దర్శకుడు ఆదినారాయణరావుతో కలసి ఈ సంస్థను నెలకొల్పారు. ఈ సంస్థ నిర్మించిన చిత్రాల్లో ‘సువర్ణసుందరి’ తలమానికం. తన కెరీర్ ప్రారంభంలో అంటే 1944 నుండి 1951 వరకూ 20కి పైగా జానపద చిత్రాల్లో నటించి, జానపద నాయకునిగా పేరొందిన అక్కినేని నాగేశ్వరరావు తదనంతర కాలంలో రెండే రెండు జానపదాల్లో నటించడం గమనార్హం. వాటిల్లో ‘సువర్ణసుందరి’ ఒకటి. అయితే ఈ సినిమాలో నటించడానికి అక్కినేని మొదట అంగీకరించలేదు. కారణం హీరోకు ఇందులో అంత ప్రాముఖ్యం లేకపోవడమే. అప్పటికే పలు జానపద చిత్రాల్లో  నాయికగా విజయవిహారం చేస్తున్న అంజలీదేవి ఇమేజ్కు అనుగుణంగా ‘సువర్ణసుందరి’ చిత్రకథ రూపొందింది. తప పాత్రకు ప్రాధాన్యం లేకపోయినా అంజలి, ఆదినారాయణరావుతో ఉన్న సాన్నిహిత్యం, అంతకు ముందు అంజలీ పిక్చర్స్ నిర్మించిన ‘పరదేశి’, ‘అనార్కలి’ చిత్రాల్లో నటించడం వల్ల వారి అభ్యర్థనని కాదనలేక ఈ చిత్రంలో నటించారు అక్కినేని.   వేదాంతం రాఘవయ్య ఈ చిత్రానికి దర్శకుడు.దేశబహిష్కరణకు  గురైన ఓ రాజకుమారుడు, దేవలోకనర్తకి  సువర్ణసుందరిని ప్రేమించడం, అతని కారణంగా  ఆమె గర్భవతి కావడం, దాంతో దేవరాజు ఆమెకు శాపమివ్వడం, తత్ఫలితంగా నాయకుడు, సువర్ణసుందరిని గుర్తు పట్టకపోవడం, ఆ తరువాత మరో శాపానికి గురై హీరో రోజులో సగభాగం స్త్రీగా కనిపించడం, చివరకు వారి పుత్రుని కారణంగానే సువర్ణసుందరికి, ఆమె భర్తకు శాపవిమోచనం కలగడంతో కథ సుఖాంతమవుతుంది. ఈ చిత్రానికి సముద్రాల సీనియర్, జూనియర్ల సాహిత్యం, ఆదినారాయణ రావు సంగీతం పెద్ద ఎస్సెట్స్. ఇందులోని పాటలన్నీ అలరిస్తాయి. ‘‘జగదీశ్వరా...పాహి పరమేశ్వరా...’’, ‘‘పిలువకురా...’’, ‘‘హాయి హాయిగా ఆమని సాగే...’’ పాటలు నేటికీ వీనులవిందు చేస్తాయి. హాస్యనటులైన రేలంగి, రమణారెడ్డి, బాలకృష్ణ ఇందులో ప్రతినాయకులుగా నటించడం విశేషం! బాలనటునిగా బాబ్జీ (జెమినీగణేశన్, పుష్పవల్లి కుమారుడు, నటి రేఖ అన్న) అభినయం కూడా ఆకట్టుకుంటుంది. తెలుగు, తమిళంలో ద్విభాషా చిత్రంగా రూపొందింది. తమిళంలో జెమినీగణేశన్ హీరోగా నటించారు. రెండు చిత్రాలూ ఒకే రోజు (మే 10, 1957)విడుదలయ్యాయి. భారీ వ్యయంతో నిర్మించిన ఈ చిత్రానికి మొదటి రెండు వారాలు కలెక్షన్లు లేకపోవడంతో అంజలీదేవి, ఆదినారాయణరావు నిరాశకు గురయ్యారు. అయితే మూడో వారం నుంచి ప్రేక్షకాదరణ పెరిగింది.  ఆ సమయంలోనే ‘మాయాబజార్’ చిత్రం విజయవంతంగా ప్రదర్శితమవుతోంది. ఆ సినిమా టిక్కెట్లు దొరకని వాళ్లు ‘సువర్ణసుందరి’ చూడడానికి వచ్చేవారు. దాంతో ఈ సినిమా కూడా ఘనవిజయం సాధించింది.ఈ సినిమాను హిందీలో తీసే ఆలోచన మొదట నిర్మాతలకు లేదు. తెలుగు పాటలు విని ముగుఽ్ధరాలైన  గాయని లతా మంగేష్కర్ ‘ ఈ చిత్రాన్ని హిందీలో తీస్తే పాటలన్నీ నేనే పాడతాను’ అన్నారట. అయితే సినిమా కోసం వేసిన సెట్స్ అన్నీ అప్పటికే తీసెయ్యడంతో , మళ్లీ భారీ సెట్స్ వేసి హిందీలో తీయడానికి ఆదినారాయణరావు వెనకాడారు. . అయితే ‘మీరు  ఎంత ఖర్చు పెట్టి తీసినా హిందీ చిత్రం తప్పకుండా విజయవంతమవుతుంది’ అని లత అభయం ఇవ్వడంతో ఆదినారాయణరావు ధైర్యంగా ముందడుగు వేశారు. పాటలు పాడిన తర్వాత లతా మంగేష్కర్ పారితోషికం తీసుకోవడానికి అంగీకరించలేదట. అయితే ఊరికే పాడించుకోవడం ఇష్టం లేక పాటకు రెండు వేల రూపాయలు ఇచ్చారట ఆదినారాయణరావు.‘సువర్ణ్ సుందరి’ పేరుతో 1958లో విడుదలైన హిందీ చిత్రంలోనూ అక్కినేనే హీరోగా నటించారు. ఏయన్నార్ నటించిన ఏకైక హిందీ చిత్రమిదే కావడం విశేషం. మూడు భాషల్లోనూ అంజలిదేవి నాయికగా నటించారు. ఈ చిత్రంలో కాంచన నాగకన్యగా తళుక్కున అలా మెరుస్తారు. ఆమె  తెరపై కనిపించిన తొలి చిత్రమిదే. తరువాత ఇదే సంస్థ అక్కినేనితోనే నిర్మించిన ‘భక్త తుకారాం’లో ఆమె ఓ ముఖ్య భూమిక పోషించారు. ఈ చిత్రం ఫస్ట్ బ్యాచ్లో 13 కేంద్రాలలో శతదినోత్సవం జరుపుకుంది. సెకండ్ బ్యాచ్ వగైరాలు కలుపుకుని 20కి పైగా కేంద్రాలలో వందరోజులు ఆడింది. ఐదు కేంద్రాలలో రజతోత్సవం కూడా జరుపుకుంది. 1958 నవంబర్ 7న ‘సువర్్ణ్ సుందరి’ హిందీలో విడుదలయింది. నౌషాద్, సి.రామచంద్ర వంటి హేమాహేమీలయిన సంగీత దర్శకులు రాజ్యం ఏలుతున్న ఆ సమయంలో ఈ చిత్రానికి ఆదినారాయణరావు సమకూర్చిన సంగీతం ఉత్తరాది వారిని కూడా అలరించడం విశేషం.తెలుగు ప్రేక్షకులను రెండున్నర దశాబ్దాలు విశేషంగా అలరించిన ఈ చిత్రం నెగెటివ్లు సరైన ఆలనాపాలనా లేకపోవడం వల్ల చాలాకాలం  క్రితమే పాడయి పోయాయి. ఇది అభిరుచిగల తెలుగు ప్రేక్షకులకు బాధాకరమైన  విషయం. అలనాటి కళాఖండాలను పరిరక్షించుకోవడంలో పొరుగు రాషా్ట్రల స్ఫూర్తితో మన పరిశ్రమ, ప్రభుత్వం నడుంబిగించినట్లయితే ఇలాంటి అపురూప చిత్రాలను భవిష్యత్ తరాలకు అందించవచ్చు.

‘suvarnasundari’ ki shashtipuurtitelugu sinima swarnayugam chavichusina rojullo uttama chitraalanu nirminchina samsthallo ‘anjali pictures’ okati.  aa rojullo naayikagaa suuparstaardamnu chavi chusina anjaleedevi aame bharta, sangeeta darsakudu aadinaaraayanaraavuto kalasi ee samsthanu nelakolpaaru. ee samstha nirminchina chitraallo ‘suvarnasundari’ talamaanikam. tana kereer praarambhamlo ante 1944 nundi 1951 varakuu 20ki paiga jaanapada chitraallo natinchi, jaanapada nayakuniga perondina akkineni nageshwararao tadanantara kaalamlo rende rendu jaanapadaallo natinchadam gamanarham. vaatillo ‘suvarnasundari’ okati. ayithe ee cinemalo natinchadaaniki akkineni modata angeekarinchaledu. kaaranam heeroku indulo anta praamukhyam lekapovadame. appatike palu jaanapada chitraallo  naayikagaa vijayavihaaram chestunna anjaleedevi imejku anugunamgaa ‘suvarnasundari’ chitrakatha roopondindi. tapa paatraku praadhaanyam lekapoyina anjali, aadinaaraayanaraavuto unna saannihityam, antaku mundu anjali pictures nirminchina ‘paradesi’, ‘anarkali’ chitraallo natinchadam valla vaari abhyardhanani kaadanaleka ee chitramlo natinchaaru akkineni.   vedaantam raghavayya ee chitraaniki darsakudu.deshabahishkaranaku  guraina oo rajakumarudu, devalokanartaki  suvarnasundarini preminchadam, athani kaaranamgaa  aame garbhavati kaavadam, daamto devaraju aameku saapamivvadam, tatphalitamgaa nayakudu, suvarnasundarini gurtu pattakapovadam, aa taruvaata maro saapaaniki gurai heero rojulo sagabhagam streegaa kanipinchadam, chivaraku vaari putruni kaaranamgaane suvarnasundariki, aame bhartaku saapavimochanam kalagadamtho katha sukhaantamavutundi. ee chitraaniki samudraala seanier, joonierla saahityam, aadinaaraayana raavu sangeetam pedda essets. indulooni paatalannee alaristaayi. ‘‘jagadiswara...pahi parameshwara...’’, ‘‘piluvakura...’’, ‘‘haayi haayigaa aamani saage...’’ paatalu netiki veenulavindu chestayi. haasyanatulaina relangi, ramanareddy, balakrishna indulo pratinaayakulugaa natinchadam visesham! balanatuniga babji (jemineeganesan, pushpavalli kumarudu, nati rekha anna) abhinayam kuudaa aakattukuntundi. telugu, tamilamlo dwibhasha chitramgaa roopondindi. tamilamlo jemineeganesan heeroga natinchaaru. rendu chitraaluu oke roju (mee 10, 1957)vidudalayyaayi. bhari vyayamtho nirminchina ee chitraaniki modati rendu vaaraalu kalekshanlu lekapovadamto anjaleedevi, aadinaaraayanaraavu niraasaku gurayyaru. ayithe moodo vaaram nunchi prekshakaadarana perigindi.  aa samayamlone ‘mayabajar’ chitram vijayavantamgaa pradarsitamavutondi. aa sinima tikketlu dorakani vaallu ‘suvarnasundari’ chudadaniki vachevaaru. daamto ee sinima kuudaa ghanavijayam saadhinchindi.ee sinimaanu hindeelo teese aalochana modata nirmaatalaku ledu. telugu paatalu vini mugindhaalaina  gaayani lataa mangeshkar ‘ ee chitraanni hindeelo teeste paatalannee nene paadataanu’ annarata. ayithe sinima kosam vesina sets annee appatike teeseyyadamtho , malli bhari sets vesi hindeelo teeyadaaniki aadinaaraayanaraavu venakaadaaru. . ayithe ‘meeru  entha kharchu petti teesinaa hindi chitram tappakunda vijayavantamavutundi’ ani latha abhayam ivvadamtho aadinaaraayanaraavu dhairyamgaa mundadugu vaesaaru. paatalu paadina tarvaata lataa mangeshkar paaritoshikam teesukoovadaaniki angeekarinchaledata. ayithe oorike paadinchukovadam ishtam leka paataku rendu vela roopaayalu icharata aadinaaraayanaraavu.‘suvarn sundari’ paerutho 1958loo vidudalaina hindi chitramloonuu akkinene heeroga natinchaaru. eyannar natinchina ekaika hindi chitramide kaavadam visesham. moodu bhaashalloonuu anjalidevi naayikagaa natinchaaru. ee chitramlo kaanchana nagakanyaga talukkuna alaa merustaaru. aame  terapai kanipinchina toli chitramide. taruvaata ide samstha akkinenitone nirminchina ‘bhakta tukaram’loo aame oo mukhya bhoomika pooshinchaaru. ee chitram fust byachlo 13 kendraalalo satadinotsavam jarupukundi. second byach vagairaalu kalupukuni 20ki paiga kendraalalo vandarojulu aadindi. aidu kendraalalo rajatotsavam kuudaa jarupukundi. 1958 navambar 7na ‘suvarn sundari’ hindeelo vidudalayindi. naushad, si.ramachandra vanti hemaahemeelayina sangeeta darsakulu rajyam elutunna aa samayamlo ee chitraaniki aadinaaraayanaraavu samakuurchina sangeetam uttaraadi vaarini kuudaa alarinchadam visesham.telugu prekshakulanu rendunnara dasaabdaalu visaeshamgaa alarinchina ee chitram negetivlu saraina alanapalana lekapovadam valla chalakalam  kritame paadayi poyayi. idhi abhiruchigala telugu prekshakulaku baadhaakaramaina  vishayam. alanati kalaakhandaalanu parirakshinchukovadamlo porugu rashtrala sphuurtithoo mana parisrama, prabhutvam nadumbiginchinatlayite ilanti apurupa chitraalanu bhavishyat taraalaku andinchavachhu.